Mikrokraadikava eesmärgiks on anda baasoskused toodete kavandamiseks, materjalide ja tehnoloogia valikuks ringmajanduse põhimõtetest lähtudes. Õpetada selgeks baasoskused töötamiseks AutoCAD ja Autodesk Inventori programmidega mööblitoodete kavandamisel. Õpetada mikrokraadi õppekava õppeainetes ringmajanduse põhimõtete rakendamist puit- ja plasttoodete, mööbli, puitmajade ning tekstiili- ja rõivatoodete tootmisprotsessides. Anda alusteadmised mööbli tootmise ja puidust tehasemajade tootmistehnoloogiate kohta. Kinnistada omandatud teoreetilised teadmised praktiliste tööülesannetega mööbli kavandamisel ja mööbli tootmiseks kasutatava furnituuri, materjalide ja valmistustehnoloogia valikul.
Mikrokraadikava edukalt läbinud õppur:
- oskab analüüsida mööbli-, puittoodete ja puidust tehasemajade tootmiseks kasutatavate materjalide ja tootmistehnoloogiate kestlikkuse ja ringmajandusega seotud aspekte.
- analüüsib toote disainist, tehnilistest nõuetest ja funktsionaalsusest lähtudes puit- ja puidupõhiste materjalide füüsikalis-mehaanilisi omadusi ja hindab nende mõju keskkonnale ja nende tootmise ja tarbimise jätkusuutlikkust.
- oskab CAD programmis konstrueerida toodet, valida materjalid ning leida töötlemiseks kohased tehnoloogiad ja vormistada tehnilist dokumentatisooni
- oskab kindlaks määrata kvaliteedinõuded nii ostumaterjalidele kui valmistootele.
- Tunneb CAD/CAM tehnoloogiate põhialuseid ning oskab konstrueerida ja modelleerida erinevaid tooteid ning koostada toote valmistamiseks vajaliku dokumentatsiooni/spetsifikatsioonid.
Kava läbinuile väljastatakse TalTech tunnistus.
Jälgi meid sotsiaalmeedias: